Ibrahim Mahama (businessman)

Ibrahim Mahama (born 29 January 1971) be a Ghanaian businessman den founder of Engineers & Planners, a West African indigenously-owned mining company. He dey own oda businesses insyd Ghana, wey dey include Dzata Cement Limited. He be de younger bro of John Dramani Mahama, President of Ghana from 2012 to 2017.

 Early life 
Na dem born Mahama insyd Piase, insyd de Northern Region of Ghana to Emmanuel Adama Mahama, de first Minister of State of de Northern Region under de first Presido of Ghana, Kwame Nkrumah. Na ein mommie, Joyce Tamakloe, dey cam from Keta, insyd de Volta Region of Ghana.

Mahama move go de United Kingdom make he study at de College of North London. After graduation, he go on go live insyd London, wer na he work for a property development company.

 Career 
Mahama start ein company, Engineers & Planners, insyd 1997 after ein return from London. Ein company now dey employ over 3,000 Ghanaian employees.

Mahama invest insyd Asutsuare Poultry Farms, wich na dem start insyd 2004 wey e dey produce 150,000 eggs den 10,000 live broilers per day.

Mahama sanso be an investor den an owner of Dzata Cement Limited, an exclusively Ghanaian-owned cement processing factory wey locate insyd Tema. Na construction of de factory begin insyd 2011, wey na de operations start insyd 2018. Dem project am make e create 1,200 direct jobs.

 References 

Category:1971 births
Category:Human
Category:Ghanaians
Category:Ghanaian businesspeople
Category:Ghanaian expatriates insyd de United Kingdom
Category:Ghanaian philanthropists
Category:People wey komot Tamale, Ghana
Category:Tamale Senior High School alumni
Category:People dem name insyd de Paradise Papers